Blšanský chlum

Blšanský chlum (tiež Blšanský vrch) je  vysoký vrch v okrese Louny Úsťanského kraja. Leží asi 1 km západne od obce Blšany u Loun, vrcholom na katastrálnom území Blšany, juhozápadnou časťou na území obce Chlumčany.

Blšanský Chlum je tiež prírodná pamiatka ev. č. 5747 a územie európskeho významu ev. č. 2792 (CZ0423201).

 Popis vrchu 
Je to neovulkanický uzol v tvare krátkeho asymetrického chrbátu v smere SSV-JZ, s príkrejšími a vyššími severnými a VJV svahmi (k údoliu Smolnického potoka), vypreparovaná výplň diatrémy tvorená subvulkanickou brekciou s prienikom limburgitu v skalnatej kužeľovitej vrcholovej časti. Pri úpätí na slieňovcoch a vápnitých ílovcoch vznikol miestami deluviálny sutinový plášť s drobnými zosuvmi, v JZ susedstve je nižší kupovitý uzol limburgitového kopca (Malý chlum 283 m). Vrch je takmer nezalesnený, je tu neveľká svetlá dúbrava a plochy bezlesia lesostepného rázu. Pri vrchole je opustený kameňolom odkrývajúci vejárovito orientované čadičové stĺpce. Na vrchole kopca je vyhliadka.

 Geomorfologické zaradenie 
Geomorfologicky vrch patrí do celku Dolnooharská tabule, podcelku Hazmburská tabule, okrsku Lounská pahorkatina, podokrsku Cítolibská pahorkatina a časti Blšanské vrchy.

 Popis chráneného územia 
Hlavným dôvodom je ochrana druhu spriadača kostihojového. Sú tu xerotermné biotopy s výskytom osobitne chránených druhov rastlín (kozinec rakúsky, ľan rakúsky) a predovšetkým mnohých vzácnych a ohrozených druhov bezstavovcov, najmä motýľov (spriadač marinkový, modráčik kozincový, vretienka neskorá, ostrôžkár trnkový, ostrôžkár malý a mnohé ďalšie).

 Referencie 

 Pozri aj 
 Zoznam chránených území v okrese Louny

 Iné projekty 

 Externé odkazy 
 Nariadenie Úsťanského kraja č.16/2012 o zriadení prírodnej pamiatky
 Fotogaléria na Fototuristika.cz

 Zdroj 

Kategória:Dolnooharská tabule
Kategória:Vrchy v okrese Louny
Kategória:Chránené územia v okrese Louny
Kategória:Blšany u Loun
Kategória:Chlumčany (okres Louny)
Kategória:Louny
Kategória:Územia európskeho významu v Česku
Kategória:Vrchy pod 1000 metrov v Česku